शीर्षक: 'इतिहासाने आंबेडकरांना चूक ठरवलं हे मान्य केलं पाहिजे' - पाहा व्हीडिओ\nवरील काल्पनिक लेखाचे शीर्षक दिल्यास, लेखाची कल्पना करा.\n
बीबीसीच्या आंबेडकर आणि लोकशाही या कार्यक्रमाच्या वेळचं दृश्य

यावेळी बोलताना लेखक आणि राजकीय भाष्यकार सुधींद्र कुलकर्णी म्हणाले, "जी त्यांनी भविष्यवाणी केली आहे की इथे संसदीय लोकशाही चालणार नाही, संसदीय लोकशाही इथे कोसळणार. याबाबतीत मात्र इतिहासाने आंबेडकरांना चूक ठरवलं, हे आपण मान्य केलं पाहिजे." 

पाहा व्हीडिओ - 

YouTube पोस्ट समाप्त, 1

बीबीसीला दिलेल्या या मुलाखतीत भारतीय राज्यघटनेचे शिल्पकार डॉ. बाबासाहेब आंबेडकर म्हणतात की संसदीय लोकशाहीमुळे गरिबांचं भलं होणं कठीण आहे. पर्याय म्हणून भारतासाठी साम्यवादाचा एखादा प्रकार योग्य असेल, असंही ते म्हणतात.

या मुलाखतीवर आधारित 'आंबेडकर आणि लोकशाही' या बीबीसी मराठीने आयोजित केलेल्या विशेष परिसंवादात सुधींद्र कुलकर्णींसोबत बाबासाहेबांचे नातू आणि 'भारिप बहुजन महासंघा'चे अध्यक्ष प्रकाश आंबेडकर, लेखिका प्रा. प्रतिमा परदेशी तसेच लेखक राहुल कोसंबी सहभागी झाले होते.

परिसंवादात बोलताना प्रकाश आंबेडकर आणि सुधींद्र कुलकर्णी

सुधींद्र कुलकर्णी या परिसंवादात म्हणाले की, "भारतात लोकशाही काम करेल असं तुम्हाला वाटतं का, असं विचारल्यावर ते (बाबासाहेब आंबेडकर) म्हणतात की - नाही, ती फक्त नावापुरती असेल. इथे लोकशाही काम करणार नाही कारण इथली समाजव्यवस्था संसदीय लोकशाहीशी विसंगत आहे. पुढे त्यांना हाही प्रश्न विचारला गेला की ही व्यवस्था कोसळेल असं तुम्हाला वाटतं का? आंबेडकरांचं उत्तर आहे - हो. ही व्यवस्था कोसळेल. आता त्यांनी केलेलं हे भाकित खरं को खोटं हे ठरवण्यासाठी मध्ये गेलेली 65 वर्षं हा पुरेसा कालावधी आहे. आज आपण हा प्रश्न विचारूया की भारतात संसदीय लोकशाही कोसळली आहे का किंवा ती कोसळण्याची चिन्हं तरी आपल्याला दिसतात का? किंबहुना मी तर असं म्हणेन की संसदीय लोकशाहीची मुळं इथं खोलवर रूजलेली आहेत."

पुढे कुलकर्णी म्हणाले, "या प्रणालीमध्ये अनेक उणिवा आहेत, त्या भारतातही आहेत. पण भारतीय जनतेनं, विशेषत: खालच्या स्तरांतल्या लोकांनी, लोकशाही स्वीकारलेली आहे. संसदीय लोकशाही इथे मजबूत झाली आहे म्हणून सगळे जगातले लोक भारताकडे आदरानं बघतात. संसदीय लोकशाहीवर अविश्वास म्हणजे संविधानावर अविश्वास आहे."

सुधींद्र कुलकर्णी

'मंदिरात देवाआधीच रावण'

मग बाबासाहेबांना संसदीय लोकशाहीवर विश्वास नव्हता का? प्रकाश आंबेडकरांना हे मत मान्य नाही. ते म्हणाले, "समाजातली जी विसंगती आहे आणि संविधानानं केलेली...